b'\n_START_ARTICLE_\nDavid Paich\n_START_SECTION_\nToto\n_START_PARAGRAPH_\nPaich je napisal ali sodeloval pri avtorstvu \xc5\xa1tevilnih hitov: "Hold the Line", "99", "Lowdown", "Lido Shuffle", "Georgy Porgy", "Rosanna", "Hydra", "Holyanna"  "Pamela", "Got to Be Real", in "Lady Love Me (One More Time)"._NEWLINE_\xc4\x8clan skupine je Paich ostal do njenega prenehanja delovanja leta 2008, \xc4\x8deprav nekaj let pred tem ni sodeloval na turnejah skupine. Studijski glasbenik Greg Phillinganes se je leta 2004 pridru\xc5\xbeil skupini za studijske projekte in turneje kot nekak\xc5\xa1na zamenjava za Paicha. Leta 2010 je Paich ponovno pri\xc4\x8del nastopati s skupino in je poleg Steva Porcara trenutni skupinin klaviaturist.\n_START_SECTION_\nOstali projekti\n_START_PARAGRAPH_\nPaich je skupaj z Bozom Scaggsom napisal skladbe "What Can I Say", "Lowdown", in "Lido Shuffle", ki so iz\xc5\xa1le na ve\xc4\x8dkrat platinastem albumu Silk Degrees, ob\xc4\x8dasno pa \xc5\xa1e kdaj nastopa skupaj z njim. Kot skladatelj je delno ali v celoti napisal skladbe za izvajalce kot so: Cher, The Jacksons, Andy Williams, George Benson, Glen Campbell, Jon Anderson in Chicago. Kot aran\xc5\xbeer je sodeloval z Michaelom Jacksonom, Rodom Stewartom, Patti Austin, Donno Summer in \xc5\xa1tevilnimi drugimi._NEWLINE_V 80. letih je Paich pogosto sodeloval z znanima producentoma Quincyjem Jonesom in Davidom Fosterjem. Paich je bil tudi \xc4\x8dlan glasbene snemalne ekipe, ki je posnela Jacksonov album Thriller. Igral je klavir, sintetizator, napisal pa je tudi nekaj aran\xc5\xbemajev._NEWLINE_Leta 1989 je Paich produciral in aran\xc5\xbeiral z Oskarjem nominirano skladbo "The Girl Who Used to Be Me", ki jo je napisal Marvin Hamlisch in Alan & Marilyn Bergman za film Shirley Valentine._NEWLINE_Kot studijski glasbenik je Paich igral na \xc5\xa1tevilnih projektih in albumih \xc5\xa1tevilnih izvajalcev vklju\xc4\x8dno z albumom Elkieja Brooksa, Rich Man\'s Woman; Adamsonovo skladbo "Please Forgive Me"; Jacksonovih skladbah "Earth Song", "The Girl Is Mine", "Heal the World", "Stranger in Moscow", in "I Just Can\'t Stop Loving You"; in skladbo "We Are the World", skupine USA for Africa. Sodeloval pa je \xc5\xa1e z Aretho Franklin, Bozom Scaggsom, Quincyjem Jonesom, Donom Henleyem, skupino Steely Dan, Eltonom Johnom, Joejem Cockerjem in Pink. Paich je napisal tudi tematsko glasbo za Olimpijske igre 2008. Leta 2009 je na podelitvi nagrad\xc2\xa0\xc2\xbbMillennium Development Goals\xc2\xab\xc2\xa0v New Yorku zapel skladbo\xc2\xa0\xc2\xbbAfrica\xc2\xab Kot glasbeni producent in klaviaturist pa je sodeloval tudi na 61. podelitvi Emmyjev.\n_START_SECTION_\nInstrumenti\n_START_PARAGRAPH_\nPaich trenutno uporablja Yamaho CP4, na koncertih pa Yamaho Motif XF6. V preteklosti je uporabljal tudi Yamaho Motif ES8, Yamaho Motif 8 in Korg Triton.'